Coordenadas: 45°49′51″N 71°14′47″O﻿ / ﻿45.83083, -71.24639

O **Colisée Pepsi** (anteriormente coñecido como **Colisée de Québec**), é un pavillón multipropósico da Cidade do Quebec, na provincia homónima (Canadá). O principal uso do pavillón é a práctica de hóckey sobre xeo, sendo a casa dos Quebec Nordiques cando estes competían na World Hockey Association (WHA) e na National Hockey League (NHL) entre 1972 e 1995, e actualmente é a casa dos Quebec Remparts da Ligue de hockey junior majeur du Québec (LHJMQ). O Colisée acolleu tamén o Campionato do Mundo de hóckey sobre xeo en categoría masculina no ano 2008.

Acolle anualmente no mes de febreiro o Québec International Peewee Hockey Tournament, no que participan cerca de 2.300 xogadores de hóckey sobre xeo novos de 16 países.

Historia
--------

O pavillón comezou a construírse o 24 de maio de 1949, cunha capacidade para 10.034 espectadores, co obxectivo de substituír outro edificio que ardera no mesmo lugar un ano antes. Construído polos arquitectos Rinfret and Bouchard baixo a dirección de Robert Blatter e F. Caron, o pavillón foi unha mestura do exterior de Estilo Internacional e o interior de estilo Art déco. A súa construción custou 3 000 000 de dólares canadenses (30,2 millóns en dólares de 2015). Foi coñecido como "A Casa que Construíu Béliveau", xa que frecuentemente durante os seus primeiros anos se enchía para ver a Jean Béliveau, a estrela dos Quebec Aces, antes de irse aos Montreal Canadiens da NHL. Dúas décadas despois, o pavillón encheríase de novo para ver a Guy Lafleur xogar nos Quebec Remparts, antes de que se unira tamén aos Canadiens.

O edificio experimentou unha profunda renovación en 1980, na que o vidro da entrada orixinal foi substituído por novos vidros, e na que o pavillón ampliou a súa capacidade a 15.750 espectadores para cumprir as normas da NHL na época despois de que os Nordiques deran o salto dende a WHA á NHL. PepsiCo mercou os dereitos do nome do pavillón o 18 de novembro de 1999, e a súa capacidade actual rebaixouse a 15.176 espectadores. A casualidade quixo que os antigos Quebec Nordiques sexan coñecidos actualmente como Colorado Avalanche, que actualmente compiten no Pepsi Center de Denver.

O pavillón acolleu as series finais da 1971 Memorial Cup, na que os Remparts derrotaron aos Edmonton Oil Kings por dous partidos a cero. Dende que o campionato cambiou o seu formato de competición, o Colisée acolleu as series finais en 1991 e 2003. A nivel internacional, o primeiro partido das 1974 Summit Series entre as estrelas do Canadá da WHA e a Unión Soviética foi xogado no Colisée, así como un partido nas edicións da Canada Cup en 1976 e 1991. O pavillón acolleu xunto con Montreal en 1978 o Campionato do Mundo de hóckey sobre xeo sub-20, e xunto con Halifax o Campionato do Mundo de hóckey sobre xeo masculino de 2008. As series a dous partidos Rendez-vous '87, entre os All-Stars da NHL e a selección da Unión Soviética. O Colisée Pepsi tamén acolleu moitos concertos multitudinarios.

A Cidade do Quebec ten recibido numerosas propostas nos últimos anos para que a cidade regrese á NHL; a maioría destas propostas prevén a utilización do Colisée como sede temporal do equipo mentres se constrúe un novo pavillón xunto á instalación existente. O 10 de outubro de 2009, os xornais da Cidade do Quebec como *Le Soleil* informaron de que se levaron a cabo negociacións entre a cidade e a NHl sobre a posibilidade e pertinencia de recolocar ou crear unha nova franquía da liga na cidade.

O antigo propietario dos Nordiques e actual presidente do Comité Olímpico Canadense Marcel Aubut dixo que non hai plans de demoler o Colisée Pepsi mesmo se se constrúe un novo pavillón. Aubut mencionaou unha posible candidatura para os Xogos Olímpicos de Inverno entre outras xustificacións para manter o pavillón existente. Como parte do acordo de construción do novo estadio, unha suma de 7 millóns de dólares canadenses adicionais serán destinados a renovar o Colisée, se na cidade aterra unha franquía dunha potencial expansión da NHL antes de que se remate o novo pavillón en 2015.

Capacidade
----------

A capacidade do pavillón para os partidos de hóckey sobre xeo ao longo da súa historia foi a seguinte:

| Anos | Capacidade | Referencias |
| --- | --- | --- |
| 1949-1973 | 10.034 |  |
| 1973-1976 | 10.004 |  |
| 1976-1981 | 10.012 |  |
| 1981-1984 | 15.250 |  |
| 1984-1987 | 15.434 |  |
| 1987-2009 | 15.399 |  |
| 2009- | 15.176 |  |

Galería de imaxes
-----------------

* Marcador actual.Marcador actual.
* Interior do Colisée dende o centro.Interior do Colisée dende o centro.
* Interior do Colisée o 7 de decembro de 2008.Interior do Colisée o 7 de decembro de 2008.
* Interior do Colisée durante un partido de hóckey sobre xeo.Interior do Colisée durante un partido de hóckey sobre xeo.

Notas
-----

1. 1 2  Histoire et Sociiété, ed. (9 de outubro de 2010). "Histoire et Sociiété: Le Colisée de Québec, 1949 à aujourd'hui" (en francés). Consultado o 10 de xaneiro de 2015.
2. ↑  LaFerrière, Michèle (January 11, 2008). "La Révolution Blatter". *La Presse* (en francés) (Montreal). Arquivado dende o orixinal o 10 de abril de 2013. Consultado o 10 de xaneiro de 2015.
3. 1 2  Hickey, Pat (January 4, 2012). "Canadian Teams Rake in Cash". *Montreal Gazette* (en inglés). Arquivado dende o orixinal o 06 de febreiro de 2015. Consultado o 10 de xaneiro de 2015.
4. ↑  Martin Dubois (13 de maio de 2014). Université Laval, ed. "Ce cher bon vieux Colisée" (en inglés). Consultado o 10 de xaneiro de 2015.
5. ↑  Halpin, Charlie (13 de decembro de 1949). "New $3,000,000 Quebec Coliseum to Be Opened on Thursday Night". *Montreal Gazette* (en inglés). p. 16. Consultado o 10 de xaneiro de 2015.
6. ↑  Brunt, Stephen (8 de febreiro de 2012). "Quebec Ready for Nordiques Return". *Sportsnet* (en inglés). Arquivado dende o orixinal o 10 de febreiro de 2012. Consultado o 10 de xaneiro de 2015.
7. ↑  White, Marianne (March 25, 2012). "New Quebec City Arena Gets the Green Light". *Montreal Gazette* (en inglés). Arquivado dende o orixinal o 29 de marzo de 2012. Consultado o 10 de xaneiro de 2015.
8. ↑  Mccarthy, Gary (7 de febreiro de 1970). "Quebec Peewee Hockey 'Dream' Now Reality". *Montreal Gazette* (en inglés). p. 13. Consultado o 10 de xaneiro de 2015.
9. ↑  The Canadian Press (8 de decembro 1973). "Soviets Beat Quebec". *Leader-Post* (en inglés) (Regina). p. 23. Consultado o 10 de xaneiro de 2015.
10. ↑  The Canadian Press (25 de xuño de 1977). "Expansion, Merger, Accommodation–Whatever". *Calgary Herald* (en inglés). p. 41. Consultado o 10 de xaneiro de 2015.
11. ↑  Wevurski, Pete (24 de novembro de 1981). "Dion Has a Special Goal in Return to Quebec". *Pittsburgh Press* (en inglés). p. C–4. Consultado o 10 de xaneiro de 2015.
12. ↑  The Canadian Press (11 de decembro de 1986). "If You Want to Rendez-vous, You'd Better Have a Ticket". *Montreal Gazette* (en inglés). p. D–3. Consultado o 10 de xaneiro de 2015.
13. ↑  Lapointe, Joe (26 de febreiro de 1995). "On Pro Hockey; In Quebec, Sale Rumors and an Arena Agenda". *The New York Times* (en inglés). Consultado o 10 de xaneiro de 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Colisée Pepsi*** |

|  |  |
| --- | --- |
|  | A Galipedia ten un portal sobre: ***Hóckey sobre xeo*** |

### Ligazóns externas

* Historia do Colisée
* O Colisée en Hockeyarenas.net

| * v
* c
* e
Quebec Nordiques |
| --- |
| Fundado en **1972** na **Cidade de Quebec, Quebec**
Trasladado **Denver** en **1995** co nome de **Colorado Avalanche** |
| Franquía | 
* Equipo
* Historia
* Tempadas
* Xogadores (WHA)
* Xogadores (NHL)
* Eleccións no Draft

 |
| Historia | 
* Fusión da NHL e a WHA
* Expansión de 1979
* Draft de Expansión

 |
| Pavillón | 
* Colisée Pepsi

 |
| Rivalidades | 
* Montreal Canadiens (Good Friday Massacre)

 |
| General managers | 
* Plante
* Filion
* Madden
* Filion
* Page
* Lacroix

 |
| Adestradores | 
* Richard
* Filion
* Plante
* Gendron
* Boileau
* Filion
* Demers
* Bergeron
* Filion
* Bergeron
* Savard
* Lapointe
* Perron
* Bergeron
* Chambers
* Page
* Crawford

 |
| Números retirados | 
* 3
* 8
* 16
* 26

 |
| Cultura popular | 
* Colorado Avalanche

 |


|  |  |
| --- | --- |
| Control de autoridades | 
* Wd: Q600226
* MusicBrainz: ID

 |